Iɣella d yimeɣnasen n tiddukla ttwalin tamagit neɣ taɣelnawt n Lezzayer d taɛrabt, tineslemt. Akken yenna Ḥamid Ben Baddis deg wawal-is: “nudeɣ deg umezruyn nerna deg yimir, nufa-d belli taɣelnawt tinslemt n Lezzayer tebna yerna tella akken bennunt tɣelnawiyin n leǧnas n umaḍal, taɣelnawt-agi tewwet deg umezruy, tban-d s tehri s tedyanin s wazal-nsent: tesɛa tadukli i d-ibanen deg tmeslayt akked tesreḍt. Tesɛa idles d wansayen akked tulmissin d yimenzayen n yiman-is. Ama d ayen yelhan neɣ d ayen n ddiri imi ay-agi yella yak deg tmura n umaḍal. ad d-nini daɣen belli taɣelnawt-agi ur telli d Fransa ur tettili n Fransa ur tebɣi ad tili, d awezɣi ad tili n Fransa xas ulama tebɣa tamsertit (axlaḍ) acku tesɛa akal i d-yemmalen anti i d tilisa n Lezzayer”